CELEX: 32022D0574
Language: et
Date: 2022-04-07 00:00:00
Title: Nõukogu otsus (ÜVJP) 2022/574, 7. aprill 2022, millega muudetakse otsust (ÜVJP) 2017/809 massihävitusrelvade ja nende kandevahendite leviku tõkestamist käsitleva ÜRO Julgeolekunõukogu resolutsiooni 1540 (2004) rakendamise toetamiseks

8.4.2022   
               
               
                  ET
               
               
                  Euroopa Liidu Teataja
               
               
                  L 109/67
               
            
         NÕUKOGU OTSUS (ÜVJP) 2022/574,
         7. aprill 2022,
         millega muudetakse otsust (ÜVJP) 2017/809 massihävitusrelvade ja nende kandevahendite leviku tõkestamist käsitleva ÜRO Julgeolekunõukogu resolutsiooni 1540 (2004) rakendamise toetamiseks
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 28 lõiget 1 ja artikli 31 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 11. mail 2017 vastu otsuse (ÜVJP) 2017/809 (1), millega kehtestatakse nimetatud otsuse artiklis 1 osutatud projektide rakendamise kestuseks 36 kuud alates otsuse artikli 3 lõikes 3 osutatud rahastamislepingu sõlmimise päevast.
                  
               
                     (2)
                  
                  
                     Nõukogu võttis 16. juunil 2020 vastu otsuse (ÜVJP) 2020/795 (2), millega muudetakse otsust (ÜVJP) 2017/809 massihävitusrelvade ja nende kandevahendite leviku tõkestamist käsitleva ÜRO Julgeolekunõukogu resolutsiooni 1540 (2004) rakendamise toetamiseks, pikendades otsuse rakendamise perioodi 10. augustini 2021.
                  
               
                     (3)
                  
                  
                     Nõukogu võttis 21. juunil 2021 vastu otsuse (ÜVJP) 2021/1025 (3), millega muudetakse otsust (ÜVJP) 2017/809 massihävitusrelvade ja nende kandevahendite leviku tõkestamist käsitleva ÜRO Julgeolekunõukogu resolutsiooni 1540 (2004) rakendamise toetamiseks, pikendades otsuse rakendamise perioodi 25. aprillini 2022.
                  
               
                     (4)
                  
                  
                     15. veebruaril 2022 taotles ÜRO desarmeerimisküsimuste büroo (UNODA), kes vastutab otsuse (ÜVJP) 2017/809 artiklis 1 osutatud projektide tehnilise rakendamise eest, otsuse rakendusperioodi pikendamist veel kümne kuu võrra. Taotletud pikendamine lubaks UNODA-l jätkata abi andmist ÜRO Julgeolekunõukogu resolutsiooni 1540 (2004) rakendavatele ÜRO liikmesriikidele, toetada jätkuvalt käimasolevat põhjalikku läbivaatamist, jätkata ÜRO Julgeolekunõukogu resolutsiooni 1540 (2004) alusel loodud komitee abistamist kuni selle 30. novembrini 2022 pikendatud volituste lõppemiseni ning leevendada COVID-19 pandeemia tõttu ellu viimata projektidest tingitud kahju.
                  
               
                     (5)
                  
                  
                     Otsuse (ÜVJP) 2017/809 artiklis 1 osutatud projekte saab jätkata ilma finantsmõjuta kuni 25. veebruarini 2023.
                  
               
                     (6)
                  
                  
                     Otsust (ÜVJP) 2017/809 tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse (ÜVJP) 2017/809 artikli 5 lõige 2 asendatakse järgmisega:
            
               
                  „2.   Otsus kaotab kehtivuse 25. veebruaril 2023.“
               
            
         
         
            Artikkel 2
            Käesolev otsus jõustub selle vastuvõtmise päeval.
         
         
            Luxembourg, 7. aprill 2022
            
               
                  Nõukogu nimel
               
               
                  eesistuja
               
               J. DENORMANDIE
            
         
         
            (1)  Nõukogu 11. mai 2017. aasta otsus (ÜVJP) 2017/809 massihävitusrelvade ja nende kandevahendite leviku tõkestamist käsitleva ÜRO Julgeolekunõukogu resolutsiooni 1540 (2004) rakendamise toetamiseks (ELT L 121, 12.5.2017, lk 39).
         
            (2)  Nõukogu 16. juuni 2020. aasta otsus (ÜVJP) 2020/795, millega muudetakse otsust (ÜVJP) 2017/809 massihävitusrelvade ja nende kandevahendite leviku tõkestamist käsitleva ÜRO Julgeolekunõukogu resolutsiooni 1540 (2004) rakendamise toetamiseks (ELT L 193, 17.6.2020, lk 14).
         
            (3)  Nõukogu 21. juuni 2021. aasta otsus (ÜVJP) 2021/1025, millega muudetakse otsust (ÜVJP) 2017/809 massihävitusrelvade ja nende kandevahendite leviku tõkestamist käsitleva ÜRO Julgeolekunõukogu resolutsiooni 1540 (2004) rakendamise toetamiseks (ELT L 224, 24.6.2021, lk 22).